Το γενικό προνόμιο του άρθρου 975 αριθμος 3 ΚΠΟΛΔ:
Creators: name: Καναβούρη, Φωτούλα Κωνσταντίνου
Publisher: name: Aristotle University of Thessaloniki
Year: 2009
Subjects: Γενικό προνόμιο
Πλειστηριασμός
Πίνακας κατάταξης
Εργαζόμενος
Δικηγόρος
Δάσκαλος
General privilege
Compulsory auction
Index of classification
Worker
Lawyer
Teacher

description: Η παρούσα διπλωματική εργασία ασχολείται με το θεσμό των προνομίων στην αναγκαστική εκτέλεση του ΚΠολΔ και συγκεκριμένα με την τρίτη τάξη των γενικών προνομίων του άρθρου 975 αριθμ. 3 ΚΠολΔ. Κατά τη διανομή του πλειστηριάσματος με τον πίνακα κατάταξης, που συντάσσει ο υπάλληλος του πλειστηριασμού, όταν το πλειστηρίασμα δεν είναι επαρκές για την ικανοποίηση όλων των απαιτήσεων του επισπεύδοντος δανειστή και των άλλων δανειστών που αναγγέλθηκαν νόμιμα και εμπρόθεσμα, εφαρμόζεται καταρχήν η αρχή της σύμμετρης ικανοποίησης όλων των προαναφερόμενων αξιώσεων. Η ελληνική έννομη τάξη όμως προβλέπει ως εξαίρεση στην παραπάνω αρχή τα γενικά προνόμια του άρθρου 975 ΚΠολΔ και τα ειδικά προνόμια του άρθρου 976 ΚΠολΔ, με τα οποία δίνει προβάδισμα στην ικανοποίηση ορισμένων απαιτήσεων. Ένα από τα γενικά προνόμια είναι αυτό που απολαμβάνουν οι απαιτήσεις από την παροχή εξαρτημένης εργασίας, οι απαιτήσεις των δασκάλων και οι αξιώσεις των δικηγόρων, που ορίζεται στο άρθρο 975 αριθμός 3 ΚΠολΔ (μετά τις τροποποιήσεις που υπέστη με τα άρθρα 31 Ν. 1545/1985 και 6 § 16 Α.Ν. 2479/1997). Ειδικότερα, όλες οι απαιτήσεις των μισθωτών που προέρχονται από την παροχή εξαρτημένης εργασίας, ικανοποιούνται προνομιακά εφόσον προέκυψαν την τελευταία διετία πριν από την ημέρα ορισμού του πρώτου πλειστηριασμού. Ο χρονικός αυτός περιορισμός δεν ισχύει για την αξίωση των εργαζομένων από την αποζημίωση λόγω καταγγελίας, που κατατάσσεται προνομιακά ανεξάρτητα από το χρόνο γένεσής της, αρκεί να αναγγέλθηκε εμπρόθεσμα.Προνομιακές είναι και οι απαιτήσεις των δασκάλων, που πληρούν την παραπάνω χρονική προϋπόθεση. Τέλος, σ’ αυτήν την τρίτη τάξη κατατάσσονται και αξιώσεις από αμοιβή, έξοδα και αποζημίωση, τόσο των δικηγόρων που αμείβονται κατ’ υπόθεση, όσο και των έμμισθων δικηγόρων. Κι αυτές οι απαιτήσεις πρέπει να έχουν προκύψει εντός της προηγούμενης διετίας πριν από την ημέρα ορισμού του πρώτου πλειστηριασμού, εκτός από την αξίωση αποζημίωσης των έμμισθων δικηγόρων λόγω λύσεως της σύμβασης έμμισθης εντολής, η οποία ικανοποιείται προνομιακά ανεξάρτητα του χρόνου που προέκυψε. Όλες οι παραπάνω απαιτήσεις ικανοποιούνται αμέσως μετά την αφαίρεση των εξόδων εκτέλεσης και πριν το χωρισμό του πλειστηριάσματος σε ποσοστά σύμφωνα με το άρθρο 977 ΚΠολΔ. Δηλαδή, προηγούνται όλων των άλλων αξιώσεων, ακόμα και αυτών που εξοπλίζονται με άλλο γενικό ή ειδικό προνόμιο. Το εν λόγω γενικό προνόμιο εφαρμόζεται και σε άλλες συλλογικές διαδικασίες ικανοποίησης των δανειστών του οφειλέτη. Συγκεκριμένα, στο θεσμό της πτώχευσης, μετά την έναρξη ισχύος του Πτωχευτικού Κώδικα με το Ν. 3588/2007, προβλέπεται, επίσης, προνομιακή ικανοποίηση των προαναφερόμενων απαιτήσεων με ορισμένες διαφοροποιήσεις (άρθρα 154, 156 ΠτΚ). Ως προς τις εργατικές απαιτήσεις, το προνόμιο αυτό διατηρείται πλήρως, όπως ακριβώς ισχύει και στην αναγκαστική εκτέλεση του ΚΠολΔ, με τη διαφοροποίηση ότι η προϋπόθεση της διετίας υπολογίζεται αναδρομικά από την ημέρα κήρυξης της πτώχευσης. Αντίθετα, για τις αξιώσεις των δασκάλων δεν ορίζεται κανένα προνόμιο στην πτώχευση. Όμως οι απαιτήσεις των δικηγόρων ικανοποιούνται προνομιακά κατά τον Πτωχευτικό Κώδικα. Ειδικότερα, οι αξιώσεις των έμμισθων δικηγόρων απολαμβάνουν το ίδιο ακριβώς προνόμιο που έχουν και σύμφωνα με τις διατάξεις του ΚΠολΔ για την αναγκαστική εκτέλεση. Αλλά οι απαιτήσεις των δικηγόρων που αμείβονται κατ’ υπόθεση, ικανοποιούνται προνομιακά μόνο αν έχουν προκύψει εντός των τελευταίων έξι μηνών πριν από την ημέρα κήρυξης της πτώχευσης.
description: The subject of the present disquisition is the third class of the general privileges of the article 975 No. 3 of the Greek Code of Civil Procedure. During the allocation of the proceeds of the compulsory auction through the index of the classification of creditors, which is composed by the compulsory auction’s official, when the proceeds are not adequate for the compensation of all the claims of the expediting creditor and the others creditors, who have been notified, is firstly applied the principle of the pro rata compensation of all the claims. The Greek Code of Civil Procedure appoints as an exception to the above principle the general privileges of the article 975 No. 3 προβλέπει and the special privileges of the article 976, which give preference to the compensation of specific claims.One of the general privileges is defined in the article 975 No. 3 for the claims, which derive from the performance of the dependent work, the claims of teachers and the claims of lawyers. All the workers’ claims are preferably compensated, if they derived during the last tow years before the definition’s day of the first compulsory auction. This temporal condition is not applied for the claim for compensation because of the notice of termination, which is preferably classified despite the time this claim derived. Preferential are the teachers’ claims, which fulfill the above temporal condition. Also, in the third class are classified the claims for fee, expenses and compensation of the lawyers who receive a fixed fee, as well as the lawyers who are paid by case.These claims should have derived within the last two years before the definition’s day of the first compulsory auction, except the claim of salaried lawyers for compensation because of the notice of termination of the delegation of authority, which is preferably classified despite the time this claim derived. All the above claims are compensated right after the subtraction of the compulsory execution’s expenses and before the separation of the proceeds in percentages, according to the article 977 of the Greek Code of Civil Procedure. They come before all the other claims, even those which have another general or special privilege. This general privilege is also applied and in other collective procedures of creditors’ compensation.Specifically, in the procedure of bankruptcy, is appointed the preferential compensation of all the above claims with certain alterations. As far as the workers’ claims are concerned, the privilege is applied exactly as it does in the compulsory execution. The only deference is that the temporal condition is calculated from the day of the adjudication in bankruptcy. In contrary the teachers’ claims have no privilege in bankruptcy. The salaried lawyers’ claims have the exact privilege as in the compulsory execution. But the claims of the lawyers, who are paid by case, are preferentially compensated only if they derived during the last six months before the day of the adjudication in bankruptcy.